stanford-oval/wikipedia huggingface dataset:
Pyöräilytalli
Pyöräilytallit maantiepyöräilyssä > Taktiikat

Maantiepyöräilyä varten talleihin muodostetaan hierarkia, jossa parhaimmat mahdollisuudet menestykseen omaava ajaja nimitetään kapteeniksi ja muut ajajat pyrkivät parhaansa mukaan auttamaan tätä kuskia, eli he toimivat niin sanottuina apuajajina (ranskaksi: domestique).  Apuajajien tärkeimpiin tehtäviin kuuluu toimia vetoapuna kapteenille ajamalla tämän edellä, jotta tämän ilmanvastus pienenisi etenkin vastatuuleen ajettaessa. Tallin tavoite voi esimerkiksi olla kokonaiskilpailun voitto etappikilpailussa, jolloin apuajajat auttavat kapteenia saamaan aikaeroa muihin kilpailijoihin. Toisaalta jotkut tallit pyrkivät voittamaan yhden päivän kilpailuja tai etappivoittoja, jolloin heidän kapteeninsa on kirimies, jota apuajajat yrittävät vetää voittoon etapin loppusuoralla. Apukuskit voivat toimittaa myös kapteenille juomapulloja tai eväskasseja hakemalla niitä huoltoauton kyydistä tai luovuttaa oman pyöränsä kapteenille, jos hänen pyöränsä rikkoutuu ja kunnes kapteeni saa uuden pyörän tilalle huoltoautosta. Kilpailusta voittajalle jaettavat palkintorahat jaetaan yleensä tallin kesken, mutta kapteeni saa usein korkeinta palkkaa. Joidenkin tallien yksittäiset ajajat pyrkivät myös ajamaan kilpailun kärjessä erillisessä irtiottoryhmässä siitä huolimatta, että heillä on pienet mahdollisuudet voittoon voimakasta pääjoukkoa vastaan. Vaikka ajaja ei yltäisikään etapin tai kilpailun voittoon, niin irtiotossa oleminen tuo näkyvyyttä kuljettajalle ja sponsorille etenkin suurissa ympäriajoissa joissa lähetykset ovat laajalti televisioituja.
Pyöräilytallit maantiepyöräilyssä > Organisaatio

Talleissa saattaa olla ajajia 10-20, mutta heistä kaikki eivät osallistu yhtäaikaa samaan kilpailuun. Esimerkiksi miesten maantiepyöräilyn suurissa ympäriajoissa kustakin joukkueesta voi osallistua korkeintaan kahdeksan ajajaa. Muissa World Tour -sarjan kilpailuissa joukkueen tulee koostua seitsemästä ajajasta. Tärkeässä roolissa ovat myös tallin johtohenkilöt, huoltajat ja valmentajat. Tallipäällikkö on usein se joka määrää tallin kokonaiskuvasta ja sponsorisopimuksista. Sporttipäälliköiden tarkoitus on tehdä suunnitelmia kilpailujen voittoa ajatellen ja antaa komentoja kilpailijoille huoltoauton kyydistä radiolla. Sporttipäälliköiden lisäksi huoltoautoissa on myös mekaanikko, joka voi tarvittaessa korjata tallin ajajien pyöriä tai ottaa huoltoauton katolta varapyörän tilalle. Tallit kulkevat linja-autoilla kilpailupaikoille ja niiden mukana kulkevat myös muut mekaanikot jotka laittavat pyörät kilpailukuntoon, sekä hierojia ja lääkäreitä jotka hoitavat kilpailijoiden kuntoa.
Ruuhensuo

Ruuhensuo on kylä Pudasjärven kaupungissa. Se sijaitsee noin 60 kilometrin päästä koilliseen kaupungin kuntakeskuksesta Kurenalta. Kylältä kulkee Ruuhensuo - Kaunislampi-Rytivaara -reitti Rytivaaran kruununmetsätorpalle.

Pudasjärvi
| --- | --- |
Kylät ja alueet:  Aittojärvi: Aittojärvi  Hetekylä: Hetekylä – Keinäsperä  Hirvaskoski: Ervasti – Hirvaskoski – Kurki – Poijula  Iinattijärvi: Iinattijärvi  Jaurakkajärvi: Jaurakkajärvi   Kipinä: Kipinä – Kollaja –  Panuma – Taipaleenharju  Kurenala: Kurenalus (keskustaajama)  Pintamo: Pintamo  Pudasjärvi: Jaalanka – Jonku – Pudasjärven kirkonkylä – Ruottisenharju – Siivikko  Puhos: Puhos   Pärjänsuo: Livo – Pärjänsuo – Rytinki – Yli-Livo  Sarakylä: Kipinäsuo – Ruuhensuo – Sarajärvi  Siurua: Ala-Siurua – Siurua  Syötekylä: Syötekylä
Järviä, jokia ja muita vesistöjä:  Aittojärvi – Iijoki – Jaaskamonkoski – Jaurakaisjärvi – Jaurakkajärvi– Jongunjärvi – Mikanlampi – Ontamojärvi – Pudasjärvi – Sorvarinjärvi – Sotkajärvi
Nähtävyyksiä:  Pudasjärven kirkko – Sarakylän kappeli – Syötteen kansallispuisto
Muuta Pudasjärveen liittyvää:  Hirsikampus – Hirvisuo – Iijokiseutu – Iso-Syöte – Jyrkkäkoski – Kesäpilkin MM-kisat – Niemitalon Juustola – Pudasjärven lentokenttä – Litokaira – Olvassuo – Virkistysuimala Puikkari – Pudasjärven ufot – Syöte – Umpihankihiihdon MM-kisat
Radisson Blu Hotel (Oulu)

| Radisson Blu Hotel Oulu> Hotelli Vaakuna |
| --- | --- |

Osoite:  Hallituskatu 1 90100 Oulu
Sijainti:  Pokkinen
Rakennustyyppi:  Hotelli
Valmistumisvuosi:  1974
Suunnittelija:  Pauli Lehtinen
Rakennuttaja:  Osuuskauppa Arina SOK
Julkisivumateriaali:  betoni (1974–2005) valkoinen pelti (2005–) 
Kerrosluku:  8
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Radisson Blu Hotel Oulu, alkuperäiseltä nimeltään Hotelli Vaakuna, on vuonna 1974 avattu hotelli Oulujoen suistossa, Pokkisen kaupunginosassa Oulussa. Hotellissa on 235 huonetta, 700 neliömetriä kokoustiloja, liikuntakeskus ja kaksi ravintolaa: Toivo ja Bistro Mesu. Se muodostaa yhdessä Oulun kaupunginteatterin ja kaupunginkirjaston kanssa arkkitehtonisen kokonaisuuden kauppatorin kupeeseen.
SOK:n rakennusosaston arkkitehti Pauli Lehtisen suunnittelema rakennus avattiin tammikuussa 1974 ja sen laajennusosa saman vuosikymmenen lopussa. Hotellin omistivat alun perin Osuuskauppa Arina ja SOK. Se oli ajan mittapuun mukaan ylellinen hotelli, joka nousi nopeasti Pohjois-Suomen suosituimmaksi. Hotelliin kuului 600-paikkainen yökerho, jossa esiintyivät Suomen eturivin muusikot.
Arina luopui osuudestaan hotellissa 1980-luvun alussa ja hotelli siirtyi Sokotelin omistukseen. Vuonna 1997 S-ryhmä sopi Radisson SAS -ryhmän kanssa hotellin siirtämisestä Radissonin brändin alle; samalla Vaakuna-nimestä luovuttiin. Vuonna 2005 hotellin putkistot, ilmastointi ja huoneet uusittiin ja julkisivun betonipinta vuorattiin valkoisilla peltielementeillä. Syyskuussa 2020 hotellissa valmistui vielä mittavampi remontti, jonka aikana ullakkokerros muutettiin lasiseinäiseksi näköalakerrokseksi sviitteineen, kellarikerroksen yökerho muutettiin kuntokeskukseksi ja kokoustiloiksi ja kaikki huoneet sisustettiin uudelleen. Remontin aikana hotellin parkkipaikan alta löydettiin 1600-luvulta peräisin oleva laivahylky.
Sacré-Cœur

| Sacré-Cœur |
| --- | --- |
 Sacré-Cœur
Perustiedot
Sijainti:  Montmartre, Pariisi, Ranska
Koordinaatit:  48°53′12.1″N, 2°20′34.8″E
Rakennustyyppi:  Kirkko
Uskonnollinen käyttö:  Katolisuus
Arkkitehtuuri
Arkkitehdit:  Paul Abadie
Rakennustöiden alkaminen:  1875
Valmistumisvuosi:  1914
Infobox OKNimi-testi OK: 
Sacré-Cœurin basilika (ransk. Basilique du Sacré-Cœur, Pyhän Sydämen basilika) on Pariisissa Montmartrella sijaitseva katolinen kirkko ja kaupungin suosituimpia turistikohteita.
Basilikan suunnitteli arkkitehti Paul Abadie. Sen rakentaminen aloitettiin 1875 mutta saatettiin päätökseen vasta 1914. Kirkko vihittiin käyttöön vielä myöhemmin, ensimmäisen maailmansodan jälkeen 1919. Siitä tuli Ranskan–Preussin sodan ja Pariisin kommuunin aikana kuolleiden ranskalaisten muistomerkki.[lähde? ]
Kirkko sijaitsee Pariisin korkeimmalla kukkulalla ja näkyy sen takia yli koko kaupungin. Perimätiedon mukaan paikalla teloitettiin Pariisin ensimmäinen piispa Pyhä Dionysius. Sen sisäänkäyntiä vartioivat Ranskan suojeluspyhimysten Jeanne d'Arcin ja kuningas Ludvig IX Pyhän patsaat. Kirkon kello, la Savoyarde, on yksi maailman suurimmista: se painaa 19 tonnia. Kello valettiin ensimmäisen maailmansodan päättymisen kunniaksi. Se oli vaiti koko toisen maailmansodan aikaisen miehityksen ajan, mutta se alkoi ensimmäisten joukossa kumahdella, kun ensimmäiset Vapaan Ranskan panssarivaunut (yksi Sherman-joukkue, luutnantti Henry Dronne) saapuivat kaupunkiin.[lähde? ]
Sisäänpääsy kirkkoon on ilmainen. Lisäksi järjestetään maksullisia kierroksia, joihin kuuluu vierailu kirkon kryptassa.[lähde? ]
Myös Belgiassa Brysselissä on samanniminen basilika.[lähde? ]
Aiheesta muualla

Kuvia tai muita tiedostoja aiheesta Sacré-Cœur Wikimedia Commonsissa
Kirkon kotisivut
Santa Rosalía (1767)

| Santa Rosalía |
| --- | --- |


Aluksen vaiheet
Rakentaja:  Artillero Real, Cartagena
Kölinlasku:  5. kesäkuuta 1766
Laskettu vesille:  1. huhtikuuta 1767
Palveluskäyttöön:  11. huhtikuuta 1767
Poistui palveluskäytöstä:  1803
Loppuvaihe:  romutettu
Tekniset tiedot
Uppouma:  935 t
Pituus:  37,19 m (köli)
Leveys:  10,44 m
Syväys:  3,48 m
Miehistöä:  280
Aseistus
Aseistus:  tykkikansi: 20 x 12 naulan tykkiä 6 x 8 naulan tykkiä
Santa Rosalía oli Espanjan laivaston vuonna 1767 vesille laskettu 26-tykkinen fregatti.
Valmistus

Jorge Juanin piirustuksiin perustuva Eduardo Bryantin suunnittelema alus tilattiin 21. tammikuuta 1766 Artillero Realilta Cartagenasta, missä köli laskettiin 5. kesäkuuta. Alus laskettiin vesille 1. huhtikuuta 1767 ja otettiin palvelukseen 11. huhtikuuta päällikkönään Francisco de Vera y Maicas.
Alkuperäisen suunnitelman mukaan alukselle piti sijoittaa 26 kappaletta 12 naulan tykkejä, mutta näistä kuusi korvattiin 8 naulan tykeillä. Vuonna 1785 aluksen puolikannelle asennettiin kuusi kappaletta 6 naulan tykkejä ja etukannelle kaksi.
Palvelus

Alus lähti 2. toukokuuta 1767 fregatti Garzotan kanssa Cartagenasta suojaten kymmenen rahtilaivan saattuetta. Saattue kuljetti 513 jesuiittaa. Saattue saapui 20. toukokuuta Civitavecchiaan, mistä alus siirtyi Ajaccioon. Se lähti 6. lokakuuta Ajacciosta Cartagenaan, jonne se saapui 12. lokakuuta.
Alus saapui 20. kesäkuuta 1795 mukanaan yli viiden miljoonan peson aarteet Cádiziin, missä sen aseistus riisuttiin. Alus myytiin 7. maaliskuuta 1803 ja romutettiin.
Rock Cup

| Rock Cup |
| --- | --- |
 Meneillään oleva kausi Rock Cup 2017 

Laji:  jalkapallo
Maa(t):   Gibraltar
Perustettu:  1895
Joukkueita:  22
Hallitseva mestari:  Lincoln Red Imps FC
Eniten mestaruuksia:  Lincoln Red Imps FC (17)
Rock Cup on gibraltarilainen jalkapalloturnaus. Sitä hallinnoi Gibraltarin jalkapalloliitto. Rock Cupia on pelattu vuodesta 1895 lähtien. Siihen osallistuu Gibraltarin kahden korkeimman sarjatason joukkueet.
Mestarit

Lähde:
1894–95 Gibraltar
1896–34 ei tiedossa
1935–36 HMS Hood
1936–37 Britannia XI
1937–38 Europa FC
1938–39 2nd Battalion The King's Regiment
1939–40 Britannia XI
1940–41 ei pidetty
1941–42 A.A.R.A.
1942–43 Royal Air Force New Camp
1943–44 4th Btallion Royal Scott
1945–46 Europa FC
1946–47 Gibraltar United
1947–48 Britannia XI
1948–49 Prince of Wales FC
1949–50 Europa FC
1950–51 Europa FC
1951–52 Europa FC
1953–73 ei tiedossa
1973–74 Manchester United reservi
1974–75 Glacis United
1975–76 2nd Battalion Royal Green Jackets
1976–77 Manchester United
1977–78 ei tiedossa
1978–79 St Joseph's
1979–80 Manchester United
1980–81 Glacis United
1981–82 Glacis United
1982–83 St Joseph's
1983–84 St Joseph's
1984–85 St Joseph's
1985–86 Lincoln
1986–87 St Joseph's
1987–88 Royal Air Force Gibraltar
1988–89 Lincoln Reliance
1989–90 Lincoln
1990–91 ei tiedossa
1991–92 St Joseph's
1992–93 Lincoln
1993–94 Lincoln
1994–95 St Theresa's
1995–96 St Joseph's
1996–97 Manchester Utd
1997–98 Glacis United
1998–99 ei tiedossa
1999–00 Gibraltar United
2000–01 Gibraltar United
2001–02 Lincoln
2002–03 Manchester United
2003–04 Newcastle
2004–05 Newcastle
2005–06 Newcastle
2006–07 Newcastle
2007–08 Lincoln
2008–09 Lincoln
2009–10 Lincoln
2010–11 Lincoln
2011–12 St Joseph's
2013 St Joseph's
2014 Lincoln
2015 Lincoln
2016 Lincoln
Mestarit > Joukkueittain

| Joukkue | Mestaruudet | Viimeisin |
| --- | --- | --- |
| Lincoln Red Imps | 17 | 2016 |
| St Joseph's | 9 | 2013 |
| Europa FC | 5 | 1951–52 |
| Glacis United | 5 | 1997–98 |
| Britannia XI | 3 | 1947–48 |
| Gibraltar United | 3 | 2000–01 |
| Manchester 62 | 3 | 2002–03 |
| Gibraltar | 1 | 1894–95 |
| HMS Hood | 1 | 1935–36 |
| 2nd Battalion The King's Regiment | 1 | 1938–39 |
| A.A.R.A. | 1 | 1941–42 |
| RAF New Camp | 1 | 1942–43 |
| 4th Btallion Royal Scott | 1 | 1943–44 |
| Prince of Wales | 1 | 1948–49 |
| Manchester 62 reservi | 1 | 1973–74 |
| 2nd Battalion RGJ | 1 | 1975–76 |
| RAF Gibraltar | 1 | 1987–88 |
| St Theresa's | 1 | 1994–95 |
Aiheesta muualla

Rock Cup Gibraltarin jalkapalloliiton sivuilla (Arkistoitu – Internet Archive)
SD Huesca

Sociedad Deportiva Huesca on jalkapalloseura Huescan kaupungista Espanjan Aragoniasta. Sen edustusjoukkue pelaa Espanjan toiseksi korkeimmalla sarjatasolla Segunda Divisiónissa.
Historiaa

Sociedad Deportiva Huescan edeltäjiä olivat Huesca Fútbol Club (1910–1927), Club Deportivo Huesca (1929–1936) ja Unión Deportiva Huesca (1940–1956), jotka vuorollaan hajosivat muun muassa talousvaikeuksien vuoksi. Seuroista jälkimmäinen pelasi parhaimmillaan toiseksi korkeimmalla sarjatasolla Segunda Divisiónissa vuosina 1950–1953.
Nykyisen seuran perustamiskokous pidettiin 29. maaliskuuta 1960. Kaudeksi 1961–1962 seuran joukkue nousi Tercera Divisióniin, ja tulevat lähes 50 vuotta se vuorotteli tämän sarjan ja vuonna 1977 perustetun Segunda División B:n välillä. Vuonna 2006 Huesca ylsi Copa RFEF:n loppuotteluun, jossa Puertollano oli kuitenkin parempi maalein 3–1.
Kaudella 2007–2008 Huesca sijoittui Segunda División B:n lohkossa 2 toiseksi ja pääsi nousukarsintoihin. Nousukarsinnoissa se voitti Gavàn ja Écijan, minkä myötä seura nousi ensimmäistä kertaa nykyhistoriassaan Primera Divisióniin. Kaudella 2008–2009 sarjassa pelasi toinenkin aragonialaisjoukkue Real Zaragoza.
Aiheesta muualla

Sociedad Deportiva Huescan sivusto (espanjaksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
Producer

| Producer> 프로듀사 |
| --- | --- |
Tyyli:  draama
Kestoaika:  80 minuuttia
Pääosissa:   Kim Soo-hyun  Gong Hyo-jin  Cha Tae-hyun  IU 
Alkuperämaa:   Korean tasavalta
Alkuperäiskieli:  korea
Verkko:   KBS2
Esitetty:  15. toukokuuta 2015 – 20. kesäkuuta 2015
Jaksoja:  12
Tuotanto
Tuotantoyhtiö(t):   Chorokbaem Media  Producers SPC  KBS Media 
Aiheesta muualla
Virallinen sivusto
IMDb
Producer (hangul: 프로듀사; uudistettu latinisaatio: Peurodyusa, engl. The Producers) on televisioyhtiö KBS2:n esittämä eteläkorealainen draamasarja. Sen päärooleissa ovat Kim Soo-hyun, Gong Hyo-jin, Cha Tae-hyun ja IU.
Näyttelijät

| 0 | 1 | 2 |
| --- | --- | --- |
|  Kim Soo-hyun  | … |  Baek Seung-chan   |
|  Gong Hyo-jin  | … |  Tak Ye-jin   |
|  Cha Tae-hyun  | … |  Ra Joon-mo   |
|  IU  | … |  Cindy   |
Aiheesta muualla

Viralliset kotisivut
Roy Welensky

Roy Welensky
Raphael ”Roy” Welensky, KCMG (20. tammikuuta 1907 – 5. joulukuuta 1991) oli rhodesialainen poliitikko, joka toimi lyhytikäisen Rhodesian ja Njassamaan liittovaltion (1953–1963) toisena ja viimeisenä pääministerinä 1956–1963.
Welensky kasvoi Pohjois-Rhodesian Salisburyn (nyk. Harare) slummikortteleissa liettuanjuutalaisen isän poikana ja toimi nuorena muun muassa kauppiaana ja rautateillä. Hän oli myös huipputason nyrkkeilijä. Walensky oli mukana ammattiyhdistysliikkeessä ja kiinnostui sitä kautta politiikasta.
Pääministerinä Walensky vastusti brittien ajamaa mustan enemmistön valtaa. Walensky oli vakaumuksellinen apartheidin kannattaja, mutta muistutti puheissaan, että mustien perustarpeet on tyydytettävä niin he pysyvät poissa politiikasta.
Rhodesian ja Njassamaan liittovaltion hajottua 1963 Sambiaksi, Malawiksi ja Rhodesiaksi Walensky vetäytyi politiikasta. Rhodesiankin muututtua mustien vallanpitäjien Zimbabweksi 1980 Walensky muutti Lontooseen. Hän kuoli 1991.
Käännös suomeksi
Ruuhijärvi (Espoo ja Vihti)

| Ruuhijärvi |
| --- | --- |

Valtiot:  Suomi 
Paikkakunta:  Espoo, Vihti
Koordinaatit:  60°18′50″N, 24°34′00″E
Järvinumero:  81.057.1.053 
Mittaustietoja
Pinnankorkeus:  73,3 m 
Rantaviiva:  3,35 km 
Pinta-ala:  0,3 km² 
Suurin syvyys:  18,5 m 
 fiRuuhijärvi 
Ruuhijärvi (ruots. Rojärv) on noin 29 hehtaarin laajuinen korpijärvi Nuuksion kansallispuistossa Espoon ja Vihdin rajalla. Virallisen kaupunginosajaon mukaan se sijaitsee Espoon osalta lähes kokonaan Velskolan kaupunginosassa. Ruuhijärven länteen työntyvän lahden eteläosa sijaitsee Nuuksion kaupunginosassa ja pohjoisosa Vihdin puolella. Ruuhijärven naapurijärviä ovat Iso Majaslampi, Pieni Majaslampi ja Pöksynhaara koillisessa sekä Orajärvi kaakossa. Nuuksion Pitkäjärvi sijaitsee Ruuhijärven eteläpuolella. Ruuhijärven ympäristössä on useita lampia.
Ruuhijärvessä on kaksi saarta: Pikkusaari länsiosassa ja Isosaari pohjoisosassa.
Ruuhijärvi on vähähumuksinen ja se laskee Nuuksion Myllypuroa myöten Nuuksion Pitkäjärveen. Ruuhijärven ekologinen tila on määritelty erinomaiseksi ja sen pH on matala (5,2–6,1).
Aiheesta muualla

Hagerlund.net: Espoon uimapaikat: Ruuhijärvi
Ruuhijärvi-laiva

Ruuhijärvi-laiva oli 1920-luvulla käytössä ollut junalaiva, joka kulki Nastolan kirkolta Ruuhijärvelle. Se ylitti Iso-kukkasen ja Salajärven välisen kannaksen kiskoja pitkin oman potkuria pyörittävän petrolimoottorin voimalla. Laivan pituus oli 14 metriä ja se oli rakennettu Lahdessa.
Reitti

Ruuhijärvi-laivan lähtölaituri sijaitsi Ruuhijärven kylän kohdalla. Lähtölaiturilta junalaiva kulki Salajoen kautta Salajärvelle, jossa se pysähtyi kahdella eri pysäkillä. Laiva ylitti sitten kiskoilla kulkien 300–400 metriä leveän Salajärven ja Kukkasjärven välisen Kumian kannaksen. Kukkasjärvellä laiva siirtyi taas veteen ja jatkoi matkaa Karhusillan luona sijainneelle Nastolan kirkonkylän laiturille. Täältä matkustajat ja rahti kuljetettiin sitten kuorma-autolla viimeinen kolmen kilometrin matka Nastolan pysäkille.
Junalaiva kulki reittiä vuosina 1923-1926. Matkustajien kuljettamisen ohella tärkein rahtitavara oli Kaukaan Seestaan lankarullatehtaan raakarullat, lisäksi kuljetettiin maitoa, viljaa ja jauhoja.
Pyöräilykuntien verkosto

Pyöräilykuntien verkosto ry on kuntien, valtionhallinnon, yritysten ja järjestöjen välinen yhteistyöverkosto, jonka tavoitteena on pyöräilyn merkittävä lisääminen Suomessa kestävänä liikennemuotona ja arkiliikuntana, joka tuottaa hyvinvointia yksilölle, yhteiskunnalle ja ympäristölle. Verkosto edistää myös kävelyä. Toimintansa verkosto aloitti v:n 1997 alussa.
Historia

Pyöräilykuntien verkosto on perustettu vuoden 1997 alussa silloisen Liikenneliitto ry:n projektina. Liikenneliiton toteutti v. 1996 Suomen ensimmäisen valtakunnallisen pyöräilyvuoden. Sen jatkotoimenpiteenä perustettiin sitten verkosto nimellä ”Suomalainen Pyöräilykuntien verkosto”. Jäsenmäärä oli vuoden 1997 lopussa 17 kuntaa. Aluksi jäseninä oli vain kuntia, mutta jo 1998 alettiin ottaa jäseniksi myös yrityksiä ja yhdistyksiä sekä muita organisaatioita. Ensimmäisenä liittyi jäseneksi Tielaitos. Liikenneliiton toiminnan loputtua alkuvuonna 2001 verkosto siirrettiin Suomen luonnonsuojeluliiton tiloihin sen hallinnoimaksi itsenäiseksi projektiksi. Pyöräilykuntien verkosto rekisteröitiin itsenäiseksi yhdistykseksi vuoden 2004 lopussa. Tällöin verkoston toiminta siirrettiin Kuntatalolle. Samalla TUL:n hallinnoima Suomi Pyöräilee -kampanja siirrettiin Pyöräilykuntien verkostoon sen hallinnoimaksi projektiksi. Verkostolla on ollut koko ajan yksi kokopäiväinen työntekijä, aluksi projektisihteeri ja myöhemmin toiminnanjohtaja. V. 2007 vietettynä valtakunnallisena pyöräilyvuotena oli henkilökunnan vahvuus kaksi henkeä ja v:sta 2012 alkaen erilaisen projektihankkeiden kautta noin kolme henkilöä.
Jäsenet

Verkoston jäsenmäärä keväällä 2013 oli 43 kuntaa ja 21 muuta jäsentä. Viidestätoista suurimmasta kaupungista neljätoista on verkoston jäseniä. Jäsenkuntien asukasluku on n. 3.1 milj.as. Muissa jäsenissä on liikennealan suunnittelutoimistoja, pyöräilyn parissa toimivia yhdistyksiä ja pikkuyrityksiä sekä Ely-keskukset/Liikennevirasto ja Tampereen teknillinen yliopisto.
Toiminta

Verkoston toiminta sisältää mm. seuraavat osa-alueet: tiedon kerääminen ja jako (Poljin–lehti, www.poljin.fi -nettisivut), liikennepoliittinen vaikuttaminen ja pyöräilyn edunvalvonta, vuorovaikutuksen lisääminen eri tahojen välillä, pyörämatkailun edistäminen ja PyöräillenSuomessa.fi-pyörämatkailusivujen ylläpito, pyöräilyn ja pyöräilykulttuurin edistäminen järjestämällä tapahtumia ja koulutustilaisuuksia, valitsemalla Vuoden pyöräilykunnan, pyöräilijän ja polkupyörän, toteuttamalla kilometrikisan sekä erilaisia hankkeita kuten Pyöräilevät ja kävelevät koulubussit –hanke. Verkosto harjoittaa myös kansainvälistä yhteistyötä mm. eurooppalaisten pyöräilynedistämisjärjestöjen kattojärjestö ECF:ssä. Toiminta rahoitetaan jäsenmaksuilla sekä opetus- ja kulttuuriministeriön ja Liikenneviraston hankeavustuksilla.
Aiheesta muualla

Pyöräilykuntien verkoston kotisivut
PyöräillenSuomessa.fi -pyörämatkailusivut (Arkistoitu – Internet Archive)
The European Cyclists’ Federation (ECF) eurooppalaisten pyöräilynedistämisjärjestöjen kattojärjestön kotisivut
Radisson (Québec)

Radissonin kyläkeskusta
Radisson on kylä Kanadassa Québecissä lähellä Robert-Bourassan vesivoimalaa La Grande -joen varrella James Bayn alueella. Radisson sijaitsee maantieteellisesti Québecin provinssin eteläisimmän ja pohjoisimman paikan puolessavälissä, ja se on provinssin ainoa vain eurooppalaissukuisten asukkaiden muodostama asutuskeskus 53. leveyspiirin pohjoispuolella.
1600-luvulla eläneen ranskalaisen tutkimusmatkailijan Pierre-Esprit Radissonin mukaan nimetty kylä on perustettu 1974 voimalaitostyöntekijöiden tukikohdaksi, ja enimmillään asukkaita on ollut noin 2 500 vuonna 1977. Nykyisin asukkaita on noin 500. Tärkeimmät työnantajat ovat Hydro-Québec ja sen tytäryhtiö James Bay Energy Corporation. Myös matkailupalvelut työllistävät suuren osan väestöä.
Kaupungista on tieyhteys Route de la Baie James -maantietä 620 kilometrin päässä etelässä sijaitsevaan Matagamin kaupunkiin. Tien varrella sijaitsee myös Radissonin kaupunkia palveleva La Grande Rivièren lentoasema. Maantieltä haarautuu Route Transtaïga, joka johtaa Caniapiscaun voimalaitosaltaalle.
Aiheesta muualla

Municipality of Baie-James (Arkistoitu – Internet Archive) (englanniksi, ranskaksi)
Description of Radisson (Arkistoitu – Internet Archive) (ranskaksi)
Qimendunjia

Moderni qimendunjia-luopan -setti
Qimendunjia (奇門遁甲 qíméndùnjiǎ, "ihmeet [ja] ovet kätkevät jian") on kiinalaisen metafysiikan haara, jonka avulla määritellään paras suunta ja ajoitus tärkeille toimille.  Alun perin sitä käytettiin sotatoimien suotuisan ajoituksen ja toimintasuunnan päättämiseksi ja se oli näin osa sodanjohdon taktista osaamista.[lähde? ]
Qimendunjia on yksi "kolmesta oppisuunnasta":
Taiyishenshu
Qimendunjia
Liuren
Qimendunjia oli Tang-dynastian aikana näistä arvostetuin.[lähde? ]
Qimen-luopan, yläpuoli
Qimen-luopan, alapuoli
Menetelmä

Qimendunjia perustuu astronomisille havainnoille.  Yin-yang, viisi elementtiä, luoshu, trigrammit, taivaalliset rungot ja maalliset oksat ovat sen työkaluja.  Näiden lisäksi käytetään "ovia", "tähtiä" ja "tähtien henkiä".[lähde? ]
| Luoshu- numero | Trigrammi | Ovi | Tähti | Tähden henki |
| --- | --- | --- | --- | --- |
| 1 | 坎 Kan | 休門 Lepo-ovi | 天蓬 Taivaallinen ruoho | 值符 Komentaja |
| 2 | 坤 Kun | 死門 Kuoleman ovi | 天芮 Taivaallinen riisi | 騰蛇 Lentävä käärme |
| 3 | 震 Zhen | 傷門 Vaurio-ovi | 天衝 Taivaallinen hyökkääjä | 太陰 Äärimmäinen yin |
| 4 | 巽 Xun | 杜門 Harhaovi | 天輔 Taivaallinen avustaja | 六合 Kuusi liittoa |
| 5 |  |  | 天禽 Taivaallinen lintu | 太常 Suuri sääntö |
| 6 | 乾 Qian | 開門 Avoin ovi | 天心 Taivaan sydän | 白虎 Valkoinen tiikeri |
| 7 | 兌 Dui | 驚門 Järkyttävä ovi | 天柱 Taivaan pilari | 玄武 Tumma soturi |
| 8 | 艮 Gen | 生門 Synnyinovi | 天任 Taivaallinen virkamies | 九地 Yhdeksän maata |
| 9 | 離 Li | 景門 Maisemaovi | 天英 Taivaallinen urho | 九天 Yhdeksän taivasta |

Taivaallinen runko jia on kuin keisari tai armeijan ylipäällikkö, joka johtaa salatusta asemapaikastaan armeijaa. Yi, bing ja ding ovat kolme ihmettä (三奇 sānqí).  Nämä ovat kuin kolme kenraalia, jotka johtavat kuuttaa viiriä (六儀 liùyí): wu, ji, geng, xin, ren ja gui.  Viirit symbolisoivat armeijan divisioonia.[lähde? ]
Qimen käyttää kiinalaisen aurinkokalenterin 24 auringonjaksoa, jotka jaetaan pienempiin, noin viiden vuorokauden mittaisiin osiin nimeltä ju (局 jú).  On kolme tapaa määritellä ju.  Tämä jakaa qimen-koulukuntia.[lähde? ]
Jun perusteella rakennetaan kaavio, jossa on neljä kehää (盤 pán, kiekko):
Dipan (maankiekko), jolle asetetaan taivaalliset rungot (jia kätkettynä)

Renpan (ihmisenkiekko), jolle asetetaan "ovet" (men)

Tianpan (taivaankiekko), jolle asetetaan "tähdet" sekä toinen kerros taivaallisia runkoja

Shenpan (henkienkiekko), jolle asetetaan "tähtien henget"
Yhteensä qimen-karttoja on 1080 kappaletta.[lähde? ]